אנג'י הרמון

אנג'לה מישל הרמון (באנגלית: Angela Michelle Harmon; נולדה ב-10 באוגוסט 1972) היא שחקנית ודוגמנית אמריקאית.

 ראשית חייה 
הרמון נולדה בהיילנד פארק, טקסס, בתם של דפנה דמר (לבית קרוואגלי) ולורנס פול "לארי" הרמון, מנהלת רשת מידע בבית חולים בדאלאס. אביה ממוצא גרמני ואירי ואילו אמה ממוצא יווני. בפרק של התוכנית "מי אתה חושב שאתה?", הרמון גילתה שיש לה אב קדמון גרמני ששירת בצבא ג'ורג' וושינגטון במהלך מלחמת העצמאות של ארצות הברית, וכי האב הקדמון רכש מאוחר יותר אדמות במחוז מרסר, קנטקי. האדמה עדיין בבעלות ענף רחוק של משפחתה.

הרמון עבדה כדוגמנית ובשנת 1987 זכתה בתחרות דוגמנות של המגזין "סבנטין". היא למדה בבית הספר התיכון היילנד פארק עד 1990 ולאחר מכן עשתה קריירת דוגמנות מצליחה. בתחילת שנות ה-90 היא עבדה כדוגמנית מסלול עבור קלווין קליין, ג'ורג'ו ארמני דונה קארן והופיעה על שערי מגזינים בין היתר של מגזיני האופנה Elle, קוסמופוליטן ואסקווייר. היא חתומה ב-IMG Models בניו יורק.

 קריירה 
הרמון החלה את הקריירה  בשנת 1995 לאחר שהתגלתה על מטוס על ידי דייוויד הסלהוף. היא לוהקה לתפקיד ראשי בסדרה-"Baywatch Nights" ולתפקיד בסדרה "C-16: FBI", קצרת הימים.Terrace, Vincent.   בשנת 1998 היא הופיעה גם בסרט "Lawn Dogs". בסוף שנות התשעים, הרמון קיבלה את תפקיד הפריצה שלה כשלוהקה לסדרת הטלוויזיה "חוק וסדר".  היא גילמה את עוזרת לתובע המחוזי אבי קארמייקל בין השנים 1998–2001. במהלך תקופה זו, היא גם דיבבה את דמותה של ברברה גורדון בסרט האנימציה "באטמן הדור הבא: שובו של הג'וקר".

הרמון עזבה את הסדרה "חוק וסדר" כדי להתרכז בקריירה הקולנועית שלה ואמרה שהיא מעדיפה לעבוד בקולנוע על פני טלוויזיה. לאחר שהופיעה בסרט "העצה הטובה" משנת 2001, שיצא ישירות לווידאו. 

בשנת 2003 היה לה תפקיד משנה בסרט  "סוכן סמוי קודי בנקס". בשנת 2006 שיחקה הרמון יחד עם קובה גודינג ג'וניור וג'יימס וודס בדרמת המתח הפוליטית ישירה לדי.וי.די, "סוף משחק".

בשנת 2006 שיחקה הרמון בפיילוט של רשת ABC, "סודות עיר קטנה". הסדרה לא הופקה לבסוף. היא גם כיכבה בסדרה טלוויזיה כושלת נוספת ב-NBC, "Inconceivable", שבוטלה לאחר שני פרקים. בשנה שלאחר מכן היא כיכבה בפיילוט אחר של ABC, "Women's Murder Club", ששודרה במשך שלוש עשרה פרקים.

הרמון הייתה אחת מחמש שחקניות שהצטלמו בעירום בדיסקרטיות למגזין "אלור" במאי 2008 לצד גבריאל יוניון, זואי מקללן, ג'יל סקוט ואנה אורטיז.

בין השנים 2010–2016 שיחקה יחד עם סשה אלכסנדר בסדרת דרמות הפשע ריזולי ואיילס בה גילמת את בלשית המשטרה ג'יין ריזולי בבוסטון, מסצ'וסטס. הסדרה הוקרנה לראשונה ב-12 ביולי 2010. היא ביימה את הפרק ה-100 של הסדרה.

הרמון הופיעה בקליפ "This Ole Boy" של הזמר קרייג מורגן, שיצא בינואר 2012.

ביולי 2012, במהלך קידום לעונה חדשה של ריזולי ואיילס, הרמון חשפה בתוכנית של קונאן או'בריאן שהיא אוהדת ומעוניינת מאוד לשחק בגרסת סרט של "הענקית הירוקה" מבית מארוול קומיקס.

הרמון זכתה בפרס גרייס לשנת 2012, בקטגוריית שחקנית הטובה ביותר בתפקיד ראשי בסדרת דרמה של "Rizzoli and Isles" .

 חיים אישיים 
ב-13 במרץ 2000, הרמון התארסה לשחקן ה-NFL לשעבר ג'ייסון סיהורן. היא הופיעה כאורחת בתוכנית הלילה עם ג'יי לנו, כשלנו קרא לסיהורן כאורח מפתיע. סיהורן ניגש אליה מיד, כרע על ברך אחת והציע. הם נישאו ב-9 ביוני 2001. יש להם שלוש בנות: פינלי, ילידת 14 באוקטובר 2003; אייברי, יליד 22 ביוני 2005; ואמרי, ילידת 18 בדצמבר 2008. בנובמבר 2014 הודיעו הרמון וסוהורן על פרידתם לאחר 13 שנות נישואים. בני הזוג התגרשו בשנת 2016.

הרמון היא רפובליקנית. היא וסוהורן תמכו בנשיא ג'ורג' ווקר בוש ונשאו נאום בוועידה הרפובליקנית בשנת 2004."Jason Sehorn and Angie Harmon Deliver Remarks at the Republican National Convention", Political Transcript Wire, August 30, 2004, via HighBeam.comPugh Clifford.  היא תמכה בג'ון מקיין לנשיא בשנת 2008.Dinan, Stephen, and Ralph Z. Hallow. 

אנג'י הרמון מתרגלת טאקוונדו ואגרוף.

ב-25 בדצמבר 2019, הרמון התארסה לשחקן גרג ווהן.

היא הצביעה לג'ו ביידן בבחירות לנשיאות ב-2020.https://twitter.com/Angie_Harmon/status/1325456229817331714?s=20

 פילמוגרפיה 
 קולנוע 
 שנה כותרת תפקיד הערות 1997 Lawn Dogs פאם 2000 באטמן הדור הבא: שובו של הג'וקר הנציבה ברברה גורדון (קול) 2001 Good Advice פייג' הנסן 2003 סוכן סמוי קודי בנקס רוניקה מיילס 2005 העסקה אנה דיק וג'יין עושים את זה ורוניקה קלימן 2006 סוף משחק קייט קרופורד Glass House: The Good Mother איב גוד וידאו 2007 מלאכים נופלים רוז

טלוויזיה
 שנה כותרת תפקיד הערות 1995 מחוץ לחוק דבי פרנטיס פרק: "רעם Offshore" 1995–1997 Baywatch Night ריאן מקברייד 44 פרקים 1996 משמר המפרץ פרק: "להפליג" 1997–1998 C-16: FBI אמנדה רירדון 12 פרקים 1998–2001 חוק וסדר עוזרת לתובע המחוזי אבי קארמייקל 72 פרקים מועמדות - פרס גילדת שחקני המסך על ביצועים מצטיינים על ידי אנסמבל בסדרת דרמה (1999–2002) 1999–2000 חוק וסדר: מדור מיוחד 6 פרקים 2000–2001 באטמן: הדור הבא מפכ"לית משטרת גות'אם ברברה גורדון 3 פרקים; תפקיד קולי 2002 Video Voyeur - The Susan Wilson Story סוזן וילסון סרט טלוויזיה 2005 Inconceivable ד"ר נורה קמפבל 10 פרקים 2007–2008 Women's Murder Club המפקחת לינדזי בוקסר 13 פרקים 2008 Living Proof לילי טרטיקוף סרט טלוויזיה 2009 סמנתה מי? ג'יג'י פרק: "האישה האחרת" 2010 צ'אק סידני פרק: "צ'אק לעומת מבצע מדהים" 2010–2016 ריזולי ואיילס  ג'יין ריזולי זכתה - פרס גרייסי אלן לשחקנית מצטיינת בסדרת דרמה  פרס בחירת הקהל לשחקנית הטלוויזיה בכבלים האהובה 2014 מטבחי הגיהנום עצמה פרק: "10 שפים שוב" 2017–2018 וולטרון: המגן האגדי ליידי טריגל 3 פרקים; תפקיד קולי2022Buried in Barstowהייזל קינגסרט טלוויזיה של Lifetime

קישורים חיצוניים



 הערות שוליים 

קטגוריה:אמריקאים ילידי טקסס
קטגוריה:אמריקאים ממוצא אירי
קטגוריה:אמריקאים ממוצא יווני
קטגוריה:אמריקאים ממוצא גרמני
קטגוריה:דוגמניות מטקסס
קטגוריה:דוגמנים מטקסס
קטגוריה:מדבבות אמריקאיות
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:חוק וסדר
קטגוריה:אמריקאיות שנולדו ב-1973
קטגוריה:אמריקאים שנולדו ב-1973